Frīdrihs Bernhards Blaufūss

Frīdrihs Bernhards Blaufūss (, 1697—1756) bija Rīgas guberņas luterāņu mācītājs un vēsturnieks, brāļu draudzes grāmatu izplatītājs. 
Pirmā latviešu valodāPirms tam Latviešu Indriķis (13. gs.), Rusovs (16. gs.), Einhorns (17. gs.) u.c. bija sacerējuši vairākus vēstures apcerējumus un hronikas latīniski un vāciski. rakstītā Vidzemes latviešu vēstures apcerējuma Stāsti no tās vecas un jaunas būšanas to Vidzemes ļaužu (1753) autors.

 Dzīvesgājums 
Dzimis 1697. gada 10. novembrī Frauenbreitungā Tīringenē skolotāja ģimenē. Mācījās Gotas ģimnāzijā, no 1719. gada studēja teoloģu Halles universitātē, bija piētista  A. Frankes audzēknis un līdzstrādnieks. 1726. gadā ieradās Vidzemē, bija Valmiermuižas īpašnieces M. E. Hallartes mājas garīdznieks, izplatīja Vācijā pasūtinātas hernhūtiešu grāmatas Valmierā, Doles draudzē un Rīgā (J. Šteinhaueram).LNB Reto grāmatu un rokrakstu nodaļas datubāze 
Vēlāk bija Palsmanes (1727—1730), Ērģemes (1730—1739), Rīgas Jēkaba baznīcas (1739—1749) mācītājs. 

1731. gadā nodibināja Kārķu muižas pagasta skolu. Darbojās Vidzemes Evaņģēliski luteriskās baznīcas Virskonsistorijā, piedalījās latviešu Bībeles otrā izdevuma sagatavošanā (1739).
Mūža noslēgumā nodarbojās ar Vidzemes latviešu valodas un vēstures pētīšanu.

Miris 1756. gada 13. (24.) maijā Rīgā.

 Darbi 
 Latviešu valodas vārdnīca Liber memorialis letticus (1748) 300 lpp.
 Stāsti no tās vecas un jaunas būšanas to Vidzemes ļaužu (1753). Atkārtots izdevums: Rīga: Vēstures izpētes un popularizēšanas biedrība, 2015. - 256 lpp.

 Literatūra 
 Augstkalns A.  Blaufūsa Stāsti no tās vecas un jaunas būšanas to Vidzemes ļaužu (1753). Latvijas Vēstures Institūta Žurnāls, Nr. 4, 1938.
 Krēsliņš J. Friedrich Blaufuß und seine Erzählungen aus der Geschichte und Gegenwart der Livländer vom Jahre 1753. In: Europa in der Frühen Neuzeit. Bd. 3. Weimar;  Köln; Wien, 1997.

Ārējās saites

 J.Krēsliņš. STĀSTS PAR FRĪDRIHU BERNHARDU BLAUFUSU UN VIŅA NEVAID NIZZINAHMIEM STAHSTIEM (2008)

 Atsauces 

Kategorija:1697. gadā dzimušie
Kategorija:1756. gadā dzimušie
Kategorija:Latvijas vēsturnieki
Kategorija:Latvijas luterāņu mācītāji
Kategorija:Tīringenē dzimušie